Jogtudatosító workshop szülőknek

Szülőknek szóló workshopot indított el a Társaság a Szabadságjogokért (TASZ) és a Magyar Anyák mozgalom. Az első budapesti alkalmat a B29 Ifjúsági Közösségi Térben tartották. A stratégiai együttműködés célja, hogy javuljon a szülők egymás közti, valamint az oktatási intézményekkel folytatott kommunikációja.

Az esemény másik fontos témája az alternatív tankönyvek projektje volt. Jó pár éve komoly probléma, hogy a közoktatásban kizárólag az államilag kiadott tankönyveket lehet használni. A kezdeményezés célja, hogy a szülők támogassák a pedagógusokat abban, hogy a diákoknak legyen lehetőségük alternatív tankönyvből is tanulni.